ΓΡΑΠΤΗ ΕΡΩΤΗΣΗ E-1559/02

υποβολή: Torben Lund (PSE) προς την Επιτροπή

(3 Ιουνίου 2002)

Θέμα: Παρεπόμενα αλιεύματα φώκαινας

Παρόλο που οπογράφων έχει απευθύνει και παλαιότερα ερώτηση στην Επιτροπή για το ίδιο θέμα, φαίνεται δυστυχώς ότι δεν λύθηκαν τα προβλήματα που αφορούν την οδηγία για τους οικοτόπους.

Θα μπορούσε να αναφέρει η Επιτροπή ποιες πρωτοβουλίες ανέλαβε ή προτίθεται να αναλάβει για τη μείωση των παρεπόμενων αλιευμάτων φώκαινας στα θαλάσσια ύδατα όπου αλιεύουν οι στόλοι των κρατών μελών, οι οποίοι είναι γνωστό ότι αλιεύουν ακούσια και φώκαινες·

Ο αρμόδιος για την αλιεία Επίτροπος έχει απευθυνθεί γραπτώς στα κράτη μέλη που είναι γνωστό ότι η αλιευτική τους δραστηριότητα συνεπάγεται και παρεπόμενα αλιεύματα φώκαινας, ζητώντας τους, μεταξύ άλλων, να αναφέρουν πώς μείωσαν ή πώς προτίθενται να μειώσουν τα παρεπόμενα αλιεύματα φώκαινας. Θα μπορούσε η Επιτροπή να διευκρινίσει τι έγινε με αυτό το διάβημα, και πιο συγκεκριμένα ποια είναι, κατά τη γνώμη της, τα κράτη που μέχρι σήμερα έχουν μειώσει τον όγκο των παρεπόμενων αλιευμάτων σε ένα επίπεδο που μπορεί να θεωρηθεί σύμφωνο προς τις διατάξεις του άρθρου 12 της οδηγίας για τους οικοτόπους·

Στο πλαίσιο εξέτασης της καταγγελίας P-99/4288, η Επιτροπή έλαβε από την τότε Κυβέρνηση της Δανίας μία έκθεση της κατάστασης, στην οποία αναφέρονται τα εξής:

Το σχέδιο δράσης της Δανίας στοχεύει στη μείωση των παρεπόμενων αλιευμάτων φώκαινας στη βόρειο Θάλασσα και στα εγχώρια θαλάσσια ύδατα της Δανίας σε ένα επίπεδο κατώτερο του 2 %, και τούτο με τη λήψη των ακόλουθων μέτρων:

1. ανάπτυξη και χρήση ηχητικών συναγερμών στις αλιευτικές δραστηριότητες δανέζικων πλοίων·

2. τροποποιήσεις στα αλιευτικά εργαλεία (παθητικά μέσα απομάκρυνσης)·

3. ρύθμιση των αλιευτικών δραστηριοτήτων σε χωροχρονικό πλαίσιο.

Η έκθεση αυτή είχε ως αποτέλεσμα να μην κινήσει η Επιτροπή νομική διαδικασία κατά της Δανίας. Θα μπορούσε να αναφέρει η Επιτροπή αν τα παρεπόμενα αλιεύματα των δανών αλιέων μειώθηκαν μέχρι σήμερα κάτω από το 2 %, καθώς και να διευκρινίσει ποια μέτρα γνωρίζει ότι έλαβε η Δανική Κυβέρνηση όσον αφορά τη ρύθμιση των αλιευτικών δραστηριοτήτων σε χωροχρονικό πλαίσιο, συμπεριλαμβανομένων των εγχώριων θαλάσσιωνδάτων της Δανίας·

Τέλος, θα μπορούσε η Επιτροπή να αναφέρει πώς προτίθεται να διασφαλίσει ότι τα κράτη μέλη θα τηρήσουν τιςποχρεώσεις που θέτει το άρθρο 12 της οδηγίας για τους οικοτόπους, σε ό,τι αφορά τη μείωση των παρεπόμενων αλιευμάτων σε ένα επίπεδο που να μη συνεπάγεται σοβαρές αρνητικές επιπτώσεις για τα αποθέματα φώκαινας·

Απάντηση του κ. Fischler εξ ονόματος της Επιτροπής

(11 Ιουλίου 2002)

1. Όσον αφορά τις πρωτοβουλίες της Επιτροπής για την αντιμετώπιση του θέματος των παρεμπιπτόντων αλιευμάτων μικρών κητοειδών κατά την αλιεία, στις οποίες περιλαμβάνεται και η επιστολή του Επιτρόπου του αρμόδιου για τη γεωργία και την αλιεία προς τα κράτη μέλη για το θέμα αυτό, η Επιτροπή θα επιθυμούσε να ζητήσει από το αξιότιμο μέλος του Κοινοβουλίου να αναφερθεί στις πρόσφατες απαντήσεις της σε συγκρίσιμες ερωτήσεις, και συγκεκριμένα στις ερωτήσεις αριθ. E-0500/02 του κ. Martin(1) και αριθ. E-1100/02 του κ. Tannock(2).

2. Κατά παρέκκλιση των διατάξεων μέτρων που ενδεχομένως θα ληφθούν κατά τρόπο συντονισμένο σε κοινοτικό επίπεδο με χρησιμοποίηση διοικητικών μέτρων της Κοινής Αλιευτικής Πολιτικής, η Επιτροπή θα εξασφαλίσει την κατάλληλη εφαρμογή της οδηγίας για τα οικοσυστήματα(3) από τα κράτη μέλη.

Ήδη η Επιτροπή λαμβάνει τις εκθέσεις που καλύπτουν την πρώτη περίοδο εφαρμογής της οδηγίας για τα οικοσυστήματα (1994-2000), και οι οποίες συντάχθηκαν με βάση τις διατάξεις του άρθρου 17 παράγραφος 1 της εν λόγω οδηγίας. Η ανάλυση των εκθέσεων αυτών, η οποία βρίσκεται σε εξέλιξη, αναμένεται ότι θα παράσχει στην Επιτροπή πληροφορίες σχετικά με τα μέτρα που έχουν εκδοθεί από τα κράτη μέλη για την εκπλήρωση τωνποχρεώσεών τους που θεσπίζονται με την οδηγία για τα οικοσυστήματα όσον αφορά την αυστηρή προστασία των κητοειδών. Σε περίπτωση που η ανάλυση των πληροφοριών αυτών οδηγήσει στο συμπέρασμα ότι δεν τηρείται η κοινοτική νομοθεσία όσον αφορά την προστασία των κητοειδών, η Επιτροπή προβλέπει τη λήψη των ενδεδειγμένων μέτρων.

3. Ενώ δοκιμές που πραγματοποιήθηκαν με παθητικά αποτρεπτικά μέσα δεν έχουν αποδώσει αποτέλεσμα μέχρι τώρα, τα αποτελέσματα των δοκιμών χρησιμοποίησης ακουστικών προειδοποιήσεων (pingers) για θαλάσσιες χοίρους που πραγματοποίησαν οι αρχές της Δανίας παρέχουν πολλές ελπίδες. Τη χρήση του μέσου αυτού κατέστησανποχρεωτική από το έτος 2000 οι αρχές της Δανίας σε όλα τα στάσιμα απλάδια βυθού της Δανίας που αλιεύουν στη Βόρεια Θάλασσα κατά την περίοδο Αυγούστου — Οκτωβρίου όταν χρησιμοποιούνται

συστήματα διχτυών μήκους μέχρι 300 μέτρων. Ο κανονισμός αυτός πρακτικώς εφαρμόζεται για ψάρεμα με συρόμενα απλάδια βυθού, οπότε παρατηρούνται ιδιαίτεραψηλά ποσοστά παρεμπιπτόντων αλιευμάτων. Η Επιτροπή δεν είναι ενήμερη σχετικά με άλλο αλιευτικό κανονισμό της Δανίας με τον οποίο θα ήταν δυνατή η αντιμετώπιση ειδικά παρεμπιπτόντων αλιευμάτων λιμένιων θαλάσσιων χοίρων.

(1) ΕΕ C 229 E της 26.9.2002, σελ. 93.

(2) ΕΕ C 309 E της 12.12.2002, σελ. 81.

(3) Οδηγία αριθ. 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοσυστημάτων και της άγριας πανίδας και χλωρίδας, ΕΕ L 206 της 22.7.1992.